SET ปิดบวก 6 จุด เล็งเปิดประเทศหนุนศก.ฟื้น-งบบจ. ไตรมาส 4/64 โตเด่น
SET ปิดบวก 6 จุด ตามตปท. เล็งเปิดประเทศหนุนเศรษฐกิจฟื้น และการรายงานผลประกอบการไตรมาส 4/64 ของบริษัทจดทะเบียนทั่วโลกส่วนใหญ่ออกมาดี แนวโน้มพรุ่งนี้คาดดัชนีมีโอกาสขึ้นต่อ ให้แนวต้าน 1,680 จุด และแนวรับ 1,650 จุด
2 ก.พ. 2565

นายกิจพล ไพรไพศาลกิจ ผู้อำนวยการฝ่ายวิเคราะห์หลักทรัพย์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ภาวะตลาดหุ้นไทยวันนี้ปรับเพิ่มขึ้นต่อเนื่อง เป็นไปตามทิศทางตลาดหุ้นต่างประเทศ และตลาดหุ้นภูมิภาคเอเชีย โดยเฉพาะอาเซียนที่มองว่าการเปิดประเทศในปี 2565 จะช่วยหนุนภาพรวมเศรษฐกิจในภูมิภาคให้ฟื้นตัวดีขึ้นกว่าปี 2564
ขณะที่การรายงานผลประกอบการในไตรมาส 4/2564 ของบริษัทจดทะเบียนทั้งในประเทศและต่างประเทศ ส่วนใหญ่ออกมาดีกว่าไตรมาส 3/2564 ที่ได้รับผลกระทบจากการระบาดของโควิด-19 ค่อนข้างมาก
สำหรับแนวโน้มตลาดหุ้นไทยพรุ่งนี้ นายกิจพล คาดว่า ดัชนียังมีโอกาสปรับตัวขึ้นไปต่อ โดยภาพการลงทุนจะเป็นการยกรอบการเก็งกำไรขึ้นมาที่แนวต้าน 1,680 จุด และแนวรับ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,400.79 ล้านบาท ปิดที่ 390.00 บาท เพิ่มขึ้น 22.00 บาท
KBANK มูลค่าการซื้อขาย 2,072.77 ล้านบาท ปิดที่ 150.50 บาท ราคาไม่เปลี่ยนแปลง
KTC มูลค่าการซื้อขาย 1,884.77 ล้านบาท ปิดที่ 63.50 บาท เพิ่มขึ้น 2.75 บาท
TIPH มูลค่าการซื้อขาย 1,754.06 ล้านบาท ปิดที่ 71.50 บาท เพิ่มขึ้น 0.50 บาท
CPALL มูลค่าการซื้อขาย 1,676.72 ล้านบาท ปิดที่ 62.75 บาท เพิ่มขึ้น 0.25 บาท